section_heading: Radnja
paragraph_text: Jara je zaštitar u supermarketu u glavnom gradu Montevideu. Njega jako zanimaju filmovi i glazba, posebno heavy metal. Preko nadzorne kamere uočava čistačicu Juliju koja radi u noćnoj smjeni. Odmah se zaljubljuje u nju te je svugdje prati, ali nema hrabrosti da joj se obrati. Sumnjajući da se Julia zabavlja s nekim zaposlenikom iz trgovine, Jara odlučuje to provjeriti te dobiva suspenziju zbog kršenja poslovnih pravila. No Jara je spor u svome naumu da osvoji njeno srce, pa je uprava otpušta prije nego što Jara smogne hrabrosti joj prići.